Diari Oficial de la Generalitat Valenciana


Sumari del DOGV 5526, del 04-06-2007 (2007/4801)

Licitació. Selecció d'agent urbanitzador per al desenvolupament del Programa d'Actuació Integrada de la Unitat d'Execució número 27 del Pla General d'Ordenació Urbana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5526

Data del DOGV
:   04-06-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/4801


Data del document
:   05-04-2007

Organisme emissor
:   Ajuntament d'Aldaia

Tipus de document
:   Anunci

Descriptors 

:   * Aldaia
    * licitació
    * contracte d'obres
    * indústria de la construcció
    * urbanització

Licitació. Selecció d'agent urbanitzador per al desenvolupament del Programa d'Actuació Integrada de la Unitat d'Execució número 27 del Pla General d'Ordenació Urbana. [2007/4801]  
Mitjançant l'Acord del Ple de l'Ajuntament d'Aldaia, de data 27 de febrer de 2007, es van aprovar les bases particulars que han de regir en el concurs per a la selecció d'agent urbanitzador del Programa d'Actuació Integrada de la Unitat d'Execució número 27 del Pla General d'Ordenació Urbana d'Aldaia, segons la proposta de la mercantil Promoderm Erial, SL, i mitjançant este edicte s'anuncia l'obertura del procediment d'adjudicació:  
Anunci del concurs per a l'adjudicació del Programa d'Actuació Integrada de la Unitat d'Execució número 27 del Pla General d'Ordenació Urbana d'Aldaia.  
a) Entitat local adjudicadora.   
Ajuntament d'Aldaia, amb domicili a la plaça de la Constitució, número 10, 46000 Aldaia. L'adreça electrònica és la següent: puolesnfz@tnnhjzxlyzhgphbs.gyq.  
b) Identificació de les bases generals i particulars.  
Les bases generals són la publicades en el Butlletí Oficial de la Província de València número 179, de 29 de juliol de 2006. Les bases particulars reguladores de la gestió indirecta del Programa d'Actuació Integrada de la Unitat d'Execució número 27 són les publicades en el Butlletí Oficial de la Província de València número 76, de data 30 de març de 2007. Se'n podrà obtindre un exemplar al Departament d'Urbanisme de l'Ajuntament d'Aldaia, en horari de 09.00 hores a 14.00 hores, de dilluns a divendres.  
c) Lloc i manera de presentació de proposicions.  
Les proposicions s'hauran de presentar al Registre General de l'Ajuntament d'Aldaia, o d'acord amb el que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. D'acord amb el que establix l'article 36 de la Llei 30/1992, de 26 de novembre, de Règim Jurídic de les Administracions Públiques o del Procediment Administratiu Comú, les proposicions es podran presentar en valencià o en espanyol i hauran d'ajustar-se al model següent:  
El model de proposició que cal presentar s'ajustarà al següent:  
(Nom i cognoms) ..., major d'edat, veí/ina d ..., província d ..., amb DNI ..., actuant en (nom propi, representació d)..., amb domicili social a ...   
EXPOSA:   
Que assabentat de les bases particulars que regixen per a l'adjudicació del Programa d'Actuació Integrada de la Unitat d'Execució ..., presenta la documentació següent:  
- Alternativa tècnica, composta, entre altres, per: ... i projecte d'urbanització.  
- Proposició juridicoeconòmica.  
- Documents específics ressenyats en l'article 133 de la Llei Urbanística Valenciana, en les bases generals i en les bases particulars, per la qual cosa,   
SOL·LICITA:  
Que siga admesa a tràmit la documentació que hi adjunta.  
Lloc i data.  
Nom, firma i rúbrica.  
d) Documentació acreditativa de la solvència.  
La documentació acreditativa del compliment de solvència tècnica, econòmica i financera, que s'exigix és l'establida en la base 16 de les bases particulars.  
e) Documentació que cal presentar.  
La documentació que cal presentar per cada concursant és l'especificada en la base 15 de les bases particulars mitjançant la presentació de tres sobres (sobre 1: documentació; sobre 2: proposició juridicoeconòmica; i sobre 3: alternativa tècnica). La documentació susceptible de valoració per a l'adjudicació del programa és l'alternativa tècnica (excepte els documents assenyalats en les lletres c), d), i) i j) i la proposició juridicoeconòmica (excepte els documents A i C, i apartats g) i h) del document D assenyalats en l'esmentada base 15. Els concursants hauran d'incorporar a les seues propostes de programa una acta notarial acreditativa del sotmetiment a informació pública en el termini d'un mes dels documents assenyalats en les lletres a), f) i, si procedix, k) de l'article 126 de la Llei Urbanística Valenciana.  
f) Admissió de variants.  
Assenyalar que no s'admetran variants  
g) Els criteris objectius d'adjudicació del programa.  
Els criteris objectius d'adjudicació del programa d'actuació integrada per a les alternatives tècniques i les proposicions juridicoeconòmiques són els establits en la base 17.   
h) La garantia provisional.  
La garantia provisional fa la suma de 56.160 euros, que és l'equivalent al 2% de l'estimació aproximada de les càrregues del programa, impost sobre el valor afegit no inclòs.  
i) La garantia definitiva.  
L'import de la garantia definitiva que haurà de dipositar l'adjudicatari del programa per un mínim del 10% del valor de les càrregues d'urbanització, per mitjà de garantia financera o real prestada i mantinguda per l'urbanitzador.  
j) El termini per a la presentació de proposicions.  
El termini per a presentar proposicions és de tres mesos comptadors des de la data de l'enviament de l'anunci al Diario Oficial de la Unión Europea, enviament que es va efectuar el dia 5 d'abril de 2007.  
Aldaia, 5 d'abril de 2007.- L'alcaldessa: Desemparats Navarro i Prosper.